钦定古今图书集成/方舆汇编/职方典/第1416卷 > 庆远府祠庙考 府志
## 钦定古今图书集成/方舆汇编/职方典/第1416卷 > 庆远府祠庙考 府志

本府。〈宜山县附郭。〉

“风云雷雨山川坛　” ：在城南关内。

社稷坛　在城西北

厉坛　在西竺寺后

城隍庙　在钟鼓楼西

旗纛庙　在令公庙西

关帝庙　在演武亭西南。

雷王庙　在城南龙塘岸。

火神庙　在旧城北

五通庙　在县前右

令公庙　在卫衙左，祀李广将军。

三界庙　在城南

马王庙　在府城内

九龙庙　在庆远府城南八里九龙山。宋嘉定九年，权州事张自明祈雨获应，上其事，赐额“灵潜。”

黄山谷祠　按《通志》：“在西关，祀宋太史黄庭坚。嘉定九年，权州事张自明建。明知府周一清、姜琯俱重建。嘉靖间，知府王显高查复侵地，知府叶藟修葺。”

二侯祠　在旧城北门外，祀梁、吴二侯。

“嘉惠祠　” 在南关内。祀吴侯名优。

忠孝祠　在城隍庙西。天顺三年，因蛮溪峒贼围归善乡，本府同知叶祯偕子叶荣领民兵进至人头山下，有勇士𤩁礼、周昌二人，奋不顾身，冲冒矢石，力战，死于贼阵。事闻于朝，旌祯为广西参议，旌礼、昌为“义勇士，袭百户职，将都司署改立忠孝祠” ，春秋祀享不绝。

冯三元祠　按《通志》：“在府学东。乾道间，知州李守柔建，祀宋文简公冯京。明正统间，知府杨禧复建。嘉靖间，知府吉棠废其祠，改祀启圣公。后郡人都御史张烜言、诸御史鲁公。十四年，知府林廷杓始复之。”

遗烈祠　在西关，祀唐刺史苏仕评暨其子。唐大顺三年，文、兰等州叛，仕评率兵自柳来援，寻领州事，尽戮其渠魁，境内始谧。后徙柳州，劝农辟土，民庶而冨。仕评卒，其子日朝代。光化三年，马氏叛，攻桂州，日朝偕其子入援，军不利，皆死之。民以仕评有惠爱，且日朝父子死于忠，因为立祠。绍兴十七年，赐额“遗烈” ，加封“昭应” ，又加“威德。” 嘉定九年权州事张自明重建。按：苏仕评遗恩在民，然身称王、子称太子，恬然安之，难以称纯臣矣。故不列名宦而附于此，盖其功过总不相掩云。

天河县

风云雷雨山川坛　：在南城门外。《礼制》于春秋二仲月上戊日致祭。

社稷坛　：在南城门外。每年春、秋二仲月上戊日致祭。

厉坛　：在城北门外，每岁于清明日、中元日、十月朔日致祭。

城隍庙　在县东

关帝庙　：在城外东街。

龙江庙　：在城南门外。祀吴平大王，于春、秋二仲月上戊日致祭。

白马庙　在城北门外

三界庙　在城北门外

梁吴庙　在城西门外

土地祠　在仪门东

三宝庙　在新雒归里。祀会仙吴平大王。凡新令到任，三日，例往祭之。

《忻城县　祠庙志》俱不载，无考。

河池州

风云雷雨山川坛　在三侯庙东。

社稷坛　在城外西北

城隍庙　：在学宫东南。康熙五年，知州王玉麟重修，易茅为瓦，并钟鼓楼二座。

真武庙　：在学宫后北山。康熙七年，知州王玉麟重修。

关帝庙　：在东门外路北。康熙六年，守备谢文英重修。

三侯庙　在城外正南秀水河边，祀莫姓三土神。

思恩县

山川坛　在县西门外

社稷坛　：在县西门外。

城隍庙　在县南门内。明万历三年，知县朱家贤始建，祈祷多应。今重修。

三界祠　在县南门外，邑人祷祀称“灵。”

荔波县

山川坛　在县北门外

社稷坛　：在县北门外。

城隍庙　，建县城东之山巅。草椽三间。顺治十六年，县令王家祯立祀。康熙五年，县令张瑛敞大之。自“伪逆” 扰害，椽檐俱颓，台阶尽圮。康熙二十年，知县刘棻在任，捐赀修葺。再建头门三间，较前稍丽。

《东兰州　祠庙志》俱不载，无考。